ཕྱི་ཚེས་༢༥་ནི་ཀུན་གཟིགས་པཎ་ཆེན་སྐུ་ཕྲེང་༡༡་བསྟན་འཛིན་དགེ་འདུན་ཡེ་ཤེས་འཕྲིན་ལས་ཕུན་ཚོགས་དཔལ་བཟང་པོའམ།པཎ་ཆེན་དགེ་འདུན་ཆོས་ཀྱི་ཉི་མ་མཆོག་དགུང་གྲངས་༢༩་ལ་ཕེབས་པའི་སྐུའི་འཁྲུངས་སྐར་ཡིན་ཞིང་།འཛམ་གླིང་ཡུལ་གྲུ་གང་སར་བོད་པ་དང་བོད་དོན་རྒྱབ་སྐྱོར་པ་ཚོས་པཎ་ཆེན་སྐུ་ཕྲེང་༡༡་པའི་འཁྲུངས་སྐར་ལ་སྲུང་བརྩི་ཞུས་ཏེ་རྒྱ་ནག་གཞུང་ལ་པཎ་ཆེན་རིན་པོ་ཆེ་མྱུར་དུ་གློད་གློལ་གཏོང་དགོས་པའི་ལས་འགུལ་མང་པོ་ཞིག་སྤེལ་བཞིན་ཡོད་པ་སྟེ།ཕྱི་ཚེས་༢༥་ཉིན་ཡུ་རོབ་རྒྱལ་ཁབ་ཧྥ་རན་སིའི་རྒྱལ་ས་ཕེ་རི་སི་ལ་བོད་པ་ཚོས་པཎ་ཆེན་པོ་ཆེའི་འཁྲུངས་སྐར་སྲུང་བརྩི་དང་།རྒྱ་ནག་གཞུང་ལ་ངོ་རྒོལ་གྱི་ལས་འགུལ་ཞིག་དུས་མཉམ་དུ་སྤེལ་ཡོད་པའི་སྐོར།རིག་འཛིན་གྱིས་འབྲེལ་ཡོད་མི་སྣར་གནས་དྲི་ཞུས་པ་ཞིག་གསན་རོགས་གནང་།།